cyanic-selkie/wikianc huggingface dataset:
पुलियामंगलम
पुलियामंगलम तमिल नाडु की राजधानी चेन्नई का एक क्षेत्र है। यहां चेन्नई उपनगरीय रेलवे का एक स्टेशन है।
एल्ड्रेड हॉकेन
एल्ड्रेड हक्केन (जन्म 2 मई 1989) एक दक्षिण अफ्रीकी क्रिकेटर हैं।
बल्ली बिगहा
बल्ली बिगहा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
शाहू द्वितीय (सतारा)
शाहु द्वितीय मराठा साम्राज्य के एक छत्रपति थे। वे सतारा के राजाराम द्वितीय के दत्तक पुत्र थे, और उनके बाद वे छत्रपती बने। १७७७ से १८०८ तक वह छत्रपति और मराठा सत्ता के महाराज थे। १८०८ में उनकी मृत्यू हो गयी।
१९७८
१९७८ ग्रेगोरी कैलंडर का एक साधारण वर्ष है।
पृथ्वीराज चह्वाण
पृथ्वीराज चह्वाण (पृथ्वीराज चव्हाण) को भारत सरकार की पंद्रहवीं लोकसभा के मंत्रीमंडल में विज्ञान एवं तकनीकी, भू विज्ञान, प्रधानमंत्री कार्यालय, जनशिकायत, पेंशन एवं संसदीय कार्य में मंत्री बनाया गया है।
चलती का नाम ज़िन्दगी (1982 फ़िल्म)
चलती का नाम ज़िन्दगी 1982 में बनी हिन्दी भाषा की फ़िल्म है।
कल्यामपुड़ी राधाकृष्ण राव
कल्यामपुड़ी राधाकृष्ण राव  एफ आर एस (सी आर राव ; जन्म १० सितम्बर १९२०) एक भारतीय-अमेरिकी गणितज्ञ एवं सांख्यिकीविद हैं। सम्प्रति वे पेन्सिल्वानिया स्टेट युनिवर्सिटी में अतिथि प्रोफेसर एवं बफैलो विश्वविद्यालय में शोध प्रोफेसर हैं। श्री राव को अनेकानेक डिग्रियाँ और पुरस्कारों से सम्मानित किया जा चुका है। अमेरिकी सांख्यिकी संघ ने उनके बारे में कहा है कि वे एक जीवित लिगेन्ड हैं जिनके शोधकार्यों से न केवल सांख्यिकी वरन अर्थनीति, आनुवांशिकी, नृविज्ञान, भूगर्भविज्ञान, राष्ट्रीय आयोजन, जनसांख्यिकी, चिकित्सा, बायोमेट्री आइ सभी क्षेत्रों को लाभ हुआ है। टाइम्स ऑफ इंडिया ने उन्हें सार्वकालिक १० भारतीय वैज्ञानिकों में स्थान दिया है। श्री राव, भारतीय हृद-संघ के वरिष्ठ नीति एवं सांख्यिकी सलाहकार हैं।
भारत सरकार ने सन १९६८ में उन्हें पद्म भूषण से सम्मानित किया था।
मसीहा
मसीहा इब्राहीमी धर्मों में आत्मा को पाप से मोक्ष दिलाने वाला या मुक्तिदाता है। मसीहा का मूल यहूदी धर्म और हिब्रू बाइबिल में है। उसके अनुसार मसीहा वह मनुष्य है जो दाऊद और सुलेमान के वंश का है और यहूदियों का मुख्य पुजारी है। साथ ही उसका अभिषेक पवित्र तेल से किया गया हो। ऐसी मान्यता है कि वह अपने भविष्य के आगमन में पूर्व निर्धारित चीजों को पूरा करेगा।
ईसाई धर्म में ईसा को मसीहा माना जाता है। इस मान्यता में ईसा को ईश्वरपुत्र माना गया है और यह भी माना जाता है कि हिब्रू बाइबिल में लिखित भविष्यवाणी को उन्होंने पूरा कर दिया है। साथ में यह भी मान्यता है कि ईसा दोबारा आएंगे और बाकी भविष्यवाणियों को पूरा करेंगे। इस्लाम में ईसा को पैगम्बर के साथ-साथ मसीहा माना गया है। ऐसी मान्यता है कि ईसा क़यामत के दिन लौट कर आएंगे और महदी के साथ नकली मसीहा पराजित करेंगे।
ब्रह्मशिरा अस्त्र
ब्रह्मशिर अस्त्र
ब्रह्माजी ने ब्रह्मास्त्र से भी अधिक शक्तिशाली ब्रह्मशिर अस्त्र बनाया था। जैसा कि नाम से पता चलता है, इसमें ब्रह्मास्त्र की तुलना में चार गुना अधिक शक्ति थी। इसके नोंक के स्थान पर ब्रह्मा जी के चारों शीश लगे हुए थे। इसके प्रयोग से ब्रह्मास्त्र को भी विलीन किया जा सकता था।
प्राप्ति
केवल महर्षि अग्निवेश, भगवान परशुराम और अर्जुन ही इसके आहवान् करने का ज्ञान रखते थे।
ब्रह्मशिर की प्राप्ति अत्यंत ही कठिन है, और उसको साध पाना उससे भी ज्यादा कठिन। ब्रह्मशिर की प्राप्ति भगवान ब्रह्मा की तपस्या के फलस्वरूप होती है।
प्रयोग
ब्रह्मशिरा अस्त्र के प्रयोग का केवल एक ही वृत्तांत मिलता है, देवासुर संग्राम में असुर राज जलन्धर द्ववारा देवताओं की सेना पर।
कौरिया गाँव, गुरुआ (गया)
कौरिया गुरुआ, गया, बिहार स्थित एक गाँव है।
शाखा मार्ग
शाखा मार्ग (spur route) किसी सड़क या अन्य मार्ग से शाखा के रूप मे निकलने वाली एक अन्य सड़क होती है जो मूल मार्ग से छोटी या किसी अन्य कारण से कम महत्वपूर्ण हो। बाइपास (बाह्यमार्ग) को आमतौर पर शाखा मार्ग नहीं समझा जाता क्योंकि वह मूल सड़क से निकलकर किसी शहर से बाहर रहकर फिर उस मूल सड़क में वापस मिल जाता है, यानि वास्तव में शाखा नहीं होता। यदि मूल मार्ग और शाखा मार्ग को संख्यांक दिये गए हों को अक्सर शाखा मार्ग का संख्यांक मूल मार्ग के संख्यांक पर आधारित होता है।
वर्तियाकोट नायक, पिथौरागढ (सदर) तहसील
वर्तियाकोट नायक, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
मोमिन ख़ान मोमिन
मोमिन ख़ाँ मोमिन (उर्दू: مومِن خاں مومِن) भारत के एक मशहूर उर्दू कवि थे। ये हकीम, ज्योतिषी और शतरंज के खिलाड़ी भी थे। कहा जाता है मिर्ज़ा ग़ालिब ने इनके शेर 'तुम मेरे पास होते हो गोया जब कोई दूसरा नही होता' पर अपना पूरा दीवान देने की बात कही थी।
जीवन
हकीम मोमिन ख़ाँ मोमिन का ताल्लुक़ एक कश्मीरी घराने से था। इनका असल नाम मोहम्मद मोमिन था। इनके दादा हकीम मदार ख़ाँ शाह आलम के ज़माने में दिल्ली आए और शाही हकीमों में शामिल हो गए। मोमिन दिल्ली के कूचा चेलान में 1801 ई॰ में पैदा हुए। इनके दादा को बादशाह की तरफ़ से एक जागीर मिली थी जो नवाब फ़ैज़ ख़ान ने ज़ब्त करके एक हज़ार रुपये सालाना पेंशन मुक़र्रर कर दी थी। ये पेंशन इनके ख़ानदान में जारी रही। मोमिन ख़ान का घराना बहुत मज़हबी था।
इन्होंने अरबी की शिक्षा शाह अबदुल क़ादिर देहलवी से हासिल की। फ़ारसी में भी इनको महारत थी। धार्मिक ज्ञान की शिक्षा इन्होंने मकतब में हासिल की। सामान्य ज्ञान के इलावा इनको चिकित्सा, ज्योतिष, गणित, शतरंज और संगीत से भी दिलचस्पी थी। जवानी में क़दम रखते ही इन्होंने शायरी शुरू कर दी थी और शाह नसीर से संशोधन कराने लगे थे लेकिन जल्द ही इन्होंने अपने अभ्यास और भावनाओं की प्रत्यक्ष अभिव्यक्ति के द्वारा दिल्ली के शायरों में अपनी ख़ास जगह बना ली। आर्थिक रूप से इनका सम्बंध मध्यम वर्ग से था। ख़ानदानी पेंशन एक हज़ार रुपये सालाना ज़रूर थी लेकिन वो पूरी नहीं मिलती थी जिसका शिकवा इनके फ़ारसी पत्रों में मिलता है।
मोमिन ख़ाँ की ज़िंदगी और शायरी पर दो चीज़ों ने बहुत गहरा असर डाला। एक इनकी रंगीन मिज़ाजी और दूसरी इनकी धार्मिकता। लेकिन इनकी ज़िंदगी का सबसे दिलचस्प हिस्सा इनके प्रेम प्रसंगों से ही है। मुहब्बत ज़िंदगी का तक़ाज़ा बन कर बार-बार इनके दिलोदिमाग़ पर छाती रही। इनकी शायरी पढ़ कर महसूस होता है कि शायर किसी ख़्याली नहीं बल्कि एक जीती-जागती महबूबा के इश्क़ में गिरफ़्तार है। इनके कुल्लियात (समग्र) में छः मसनवीयाँ मिलती हैं और हर मसनवी किसी प्रेम प्रसंग का वर्णन है। मोमिन की महबूबाओं में से सिर्फ़ एक का नाम मालूम हो सका। ये थीं उम्मत-उल-फ़ातिमा जिनका तख़ल्लुस “साहिब जी” था। मौसूफ़ा पूरब की पेशेवर तवाएफ़ थीं जो ईलाज के लिए दिल्ली आई थीं। मोमिन हकीम थे लेकिन उनकी नब्ज़ देखते ही ख़ुद उनके बीमार हो गए। कई प्रेम प्रसंग मोमिन के अस्थिर स्वभाव का भी पता देते हैं।
मोमिन के यहाँ एक ख़ास क़िस्म की बेपरवाही की शान थी। धन-दौलत की तलब में इन्होंने किसी का क़सीदा नहीं लिखा। इनके नौ क़सीदों में से सात मज़हबी नौईयत के हैं। एक क़सीदा इन्होंने राजा पटियाला की शान में लिखा। इसका क़िस्सा यूँ है कि राजा साहिब को इनसे मिलने की जिज्ञासा थी। एक रोज़ जब मोमिन उनके आवास के सामने से गुज़र रहे थे, उन्होंने आदमी भेज कर इन्हें बुला लिया, बड़ी इज़्ज़त से बिठाया और बातें कीं और चलते वक़्त इनको एक हथिनी पर सवार कर के विदा किया और वो हथिनी इन्हीं को दे दी। मोमिन ने क़सीदे के ज़रिये उनका शुक्रिया अदा किया। दूसरा क़सीदा नवाब टोंक की ख़िदमत में न पहुँच पाने का मुआफ़ीनामा (क्षमापत्र) है। कई रियासतों के नवाबीन इनको अपने यहाँ बुलाना चाहते थे लेकिन ये कहीं नहीं गए। दिल्ली कॉलेज की प्रोफ़ेसरी भी क़ुबूल नहीं की।
ये बेपरवाही शायद उस मज़हबी माहौल का असर हो जिसमें इनकी परवरिश हुई थी। शाह अब्दुल अज़ीज़ के ख़ानदान से इनके ख़ानदान के गहरे सम्बंध थे। मोमिन एक कट्टर मुसलमान थे। 1818 ई॰ में इन्होंने सय्यद अहमद बरेलवी के हाथ पर बैअत की लेकिन उनकी जिहाद की तहरीक में ख़ुद शरीक नहीं हुए। अलबत्ता जिहाद की हिमायत में इनके कुछ शेर मिलते हैं। मोमिन ने दो शादियाँ कीं, पहली बीवी से इनकी नहीं बनी फिर दूसरी शादी ख़्वाजा मीर दर्द के ख़ानदान में ख़्वाजा मुहम्मद नसीर की बेटी से हुई। मौत से कुछ अर्सा पहले ये आशिक़ी से अलग हो गए थे। 1851 ई॰ में ये कोठे से गिर कर बुरी तरह ज़ख़्मी हो गए थे और पाँच माह बाद इनका स्वर्गवास हो गया।
शायरी
मोमिन उर्दू के उन चंद बाकमाल शायरों में से एक हैं जिनकी बदौलत उर्दू ग़ज़ल की प्रसिद्धि और लोकप्रियता को चार चांद लगे। मोमिन ने इस विधा को ऐसे शिखर पर पहुँचाया और ऐसे उस्तादाना जौहर दिखाए कि ग़ालिब जैसा ख़ुद-नगर शायर इनके एक शेर पर अपना दीवान क़ुर्बान करने को तैयार हो गया। मोमिन ग़ज़ल की विधा के प्रथम पंक्ति के शायर हैं। इन्होंने उर्दू शायरी की दूसरी विधाओं, क़सीदे और मसनवी में भी अभ्यास किया लेकिन इनका असल मैदान ग़ज़ल है जिसमें ये अपनी तर्ज़ के अकेले ग़ज़लगो (ग़ज़ल लिखने वाला) हैं। मोमिन का कारनामा ये है कि इन्होंने ग़ज़ल को उसके वास्तविक अर्थ में बरता और बाहरी की अभिव्यक्ति आंतरिक के साथ करते हुए एक नए रंग की ग़ज़ल पेश की। उस रंग में ये जिस बुलंदी पर पहुंचे व हाँ इनका कोई प्रतियोगी नज़र नहीं आता।
मोमिन के शायराना श्रेणी के बारे में अक्सर आलोचक सहमत हैं कि इन्हें क़सीदा, मसनवी और ग़ज़ल पर एक समान दक्षता प्राप्त थी। क़सीदे में ये सौदा और ज़ौक़ की श्रेणी तक तो नहीं पहुंचते लेकिन इसमें शक नहीं कि ये उर्दू के चंद अच्छे क़सीदा कहनेवाले शायरों में शामिल हैं। मसनवी में ये दया शंकर नसीम और मिर्ज़ा शौक़ के तुल्य हैं लेकिन मोमिन की शायराना महानता की निर्भरता इनकी ग़ज़ल पर है। एक ग़ज़ल कहनेवाले की हैसियत से मोमिन ने उर्दू ग़ज़ल को उन विशेषताओं का वाहक बनाया जो ग़ज़ल और दूसरी विधाओं के बीच भेद पैदा करती हैं। मोमिन की ग़ज़लें ग़ज़ल के रंग की चंचलता, उत्साह, व्यंग्य और प्रतीकात्मकता की सर्वश्रेष्ठ प्रतिनिधि कही जा सकती हैं। इनकी मुहब्बत यौन प्रेम है जिस पर ये पर्दा नहीं डालते। पर्दे में तो इनकी महबूबा है। इश्क़ की वादी में मोमिन जिन जिन परिस्थितियों व दशाओं से गुज़रे उनको ईमानदारी व सच्चाई के साथ शेरों में बयान कर दिया।सुंदरता और प्रेम के गाल व तिल में इन्होंने कल्पना के जो रंग भरे वो इनकी अपनी बौद्धिक उपज है। इनकी अछूती कल्पना और निराले अंदाज़-ए-बयान ने पुराने और घिसे हुए विषयों को नए सिरे से ज़िंदा और प्रफुल्लित बनाया। मोमिन अपने इश्क़ के बयान में साधारणता नहीं पैदा होने देते। इन्होंने लखनवी शायरी का रंग इख़्तियार करते हुए दिखा दिया कि ख़ारिजी विषय भी तहज़ीब और संजीदगी के साथ बयान किए जा सकते हैं और यही वो विशेषता है जो इनको दूसरे ग़ज़ल कहने वाले शायरों से उत्कृष्ट करती है।
मृगावती (मृगावत)
मृगावती  हिंदी प्रेमाख्यान काव्य मृगावत की नायिका है। इसकी रचना १६वीं शताब्दी के आरंभ (१५०३-०४ ई०) में, कुतबन ने की थी।
मृगावती की कथा के आधार पर बाद में  अनेक लोगो ने हिंदी और बंगला मे रचनाएँ की हैं।
कथा
मृगावती कंचन नगर के राजा रूप मुरारी की बेटी थी। एक दिन वह मृगी का वेश धारण कर वन में विचरण कर रही थी। उसे चंद्रगिरि के राजा गणपति देव के पुत्र ने देखा और उस पर आसक्त हो गया। वह उसकी खोज में योगी वेश धारण करके निकला। मार्ग में रुपमणि नामक राजकुमारी की राक्षस से रक्षा कर विवाह किया। फिर उसे छोड़ कर मृगावती की खोज में चल पड़ा। नाना कष्ट सहते हुए कंचन नगर पहुँचा और वहाँ मृगावती को राज करते पाया। वहाँ १२ वर्ष रहा। जब वह घर न लौटा तो उसे बुलाने के लिए उसके पिता ने दुत भेजा। रास्ते में वह रुपमणि से मिलता हुआ राजकुमार के पास पहुँचा और उसे लौटा लाया। अंत मे एक दिन आखेट करते हुए राजकुमार की मृत्यु हो गई और मृगावती और रुपमणि उसके साथ सती हो गई।
हीरोकीन (चंद्रमा)
हीरोकीन (Hyrrokkin) या सेटर्न XLIV (अस्थायी पदनाम S/2004 S 19) शनि का एक प्राकृतिक उपग्रह है। 12 दिसम्बर 2004 से 30 अप्रैल 2006 के मध्य लिए गए प्रेक्षणों के आधार पर इसकी घोषणा स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा 26 जून 2006 को हुई थी।
हीरोकीन का व्यास करीबन 8 किलोमीटर है और यह शनि की परिक्रमा 18,168.3 Mm की दूरी से प्रतिगामी दिशा में 914.292 दिवसों में करता है। क्रांतिवृत्त से इसकी कक्षा का झुकाव 153.3° (154.3° शनि के विषुववृत्त से) है और 0.3604 की विकेन्द्रता है। यह अप्रेल 2007 में नोर्स पौराणिक कथा के एक दानव हीरोकीन पर नामित हुआ था।
ताल, रतलाम
ताल (Tal) भारत के मध्य प्रदेश राज्य के रतलाम ज़िले में स्थित एक नगर है।
स्थापना व नामोत्पत्ति
ताल की स्थापना सन् 1243 में राजा तरिया भील ने करी थी। मान्यता है कि यहाँ एक बड़ा ताल (जलाशय) हुआ करता था और उसी को भरकर नगर बसाया गया, जिस से इसका नाम पड़ा।
थाईलैंड में बौद्ध धर्म
थाईलैंड में बौद्ध धर्म थेरवाद बौद्ध सम्प्रदाय है, जो थाईलैंड की जनसंख्या में बड़े पैमाने पर ९५% है। थेरवाद बौद्ध धर्म थाईलैंड का राष्ट्रीय धर्म है। थाईलैंड में बौद्ध धर्म भी बड़े थाई चीनी आबादी से लोक धर्म के रूप में अच्छी तरह से चीनी धर्मों के साथ एकीकृत हो गया है। थाईलैंड में बौद्ध विहारों, लंबे सुनहरे स्तूपों की विशेषता है, और थाईलैंड की बौद्ध वास्तुकला अन्य दक्षिण पूर्व एशियाई देशों, विशेष रूप से कंबोडिया और लाओस, थाईलैंड, जिसके साथ शेयर सांस्कृतिक और ऐतिहासिक विरासत में उस के समान है।
खंडा गाँव, एतमादपुर (आगरा)
}}
खंडा एतमादपुर, आगरा, उत्तर प्रदेश स्थित एक गाँव है।
कोड रेड (भारतीय टीवी श्रृंखला)
यह श्रृंखला कोड रेड का एक हिस्सा है जो कलर्स टीवी पर प्रसारित होता है और भारत में विभिन्न प्रेतवाधित स्थानों के पीछे के मिथकों की पड़ताल करता है।
मुद्रा वायदा
मुद्रा वायदा, जिसे एफएक्स फ़्यूचर (FX future) या विदेशी विनिमय (एक्सचेंज) भी कहते हैं, भविष्य में होनेवाले एक-दूसरे के साथ मुद्रा के विनिमय का एक ऐसा अनुबंध है, जो खरीदारी करने की तारीख़ पर, किसी निर्धारित तारीख़ और निर्धारित विनिमय दर (एक्सचेंज रेट) पर तय किया गया हो; विदेशी मुद्रा विनिमय व्युत्पन्न देखें. आमतौर पर, इनमें से एक मुद्रा है, अमेरिकी डॉलर. किसी वायदे की कीमत अमेरिकी डॉलर में प्रति इकाई के रूप में होती है। यह स्पॉट विदेशी मुद्रा बाजार में उद्धृत (कोटिंग) करने के मानक तरीकों से भिन्न होता है। अनुबंध की प्रत्येक व्यापार इकाई किसी अन्य मुद्रा में एक खास राशि होती है, उदाहरण के लिए €125,000. ज्यादातर अनुबंधों में भौतिक रूप से वितरण होता है, इसलिए अंतिम ट्रेडिंग दिवस की समाप्ति पर रखे गए अनुबंधों पर प्रत्येक मुद्रा में वास्तविक भुगतान किया जाता है। हालांकि, ज्यादातर अनुबंध इसके पहले ही बंद हो जाते हैं। निवेशक अनुबंध को, अनुबंध में तय की गई वितरण तारीख से पहले किसी भी समय बंद कर सकते हैं।
इतिहास
सोने के साथ निर्धारित किए गए मानक विनिमय दरों को त्यागने के एक वर्ष के भीतर ही मुद्रा वायदों की रचना सबसे पहले शिकागो मर्केन्टाइल एक्सचेंज (Chicago Mercantile Exchange (CME)) में सन् 1972 में की गई थी। सन् 1970 की शुरुआत में कुछ वस्तु व्यापारियों को अंतर-बैंक विनिमय बाजार में प्रवेश नहीं मिल पाया था, जब उन्होने उसका वितरण किया, तो मुद्रा बाजार में लाभकारी बदलाव होने लगे थे। उन्होने इंटरनैशनल मोनेटरी मार्केट (International Monetary Market (IMM)) की स्थापना की और व्यापार में 16 मई सन् 1972 को सात मुद्रा वायदों को लागू किया। आज आईएमएम (IMM), सीएमई (CME) का एक विभाग है। सन् 2009 के चौथे त्रैमासिक में, सीएमई ग्रुप एफएक्स (CME Group FX) ने प्रति दिन औसतन 754,000 अनुबंध किए, जो राष्ट्रिय औसत दैनिक मूल्य $100 बिलियन डॉलर को प्रतिबिंबित करता है। वर्तमान समय में इनमें से ज्यादातर व्यापार इलेक्ट्रॉनिक रूप में रहते हैं।
शब्दावलियां
जैसा कि अन्य वायदों और ऑप्शंस के साथ होता है, प्रचलित आईएमएम (IMM) परिपक्वता दिनांक (maturity dates) मुख्यत: मार्च, जून, सिम्बर और दिसम्बर में बुधवार हैं।
बचाव – व्यव्यवस्था
निवेशक इन वायदे अनुबंधों का इस्तेमाल विदेशी विनिमय खतरा के विरूद्ध बचाव के लिए करते हैं। यदि किसी निवेशक को विदेशी मुद्रा में निर्धारित तारीख़ पर एक नकद प्रवाह (कैशफ्लो) प्राप्त होता है, तो वह निवेशक मुद्रा वायदा स्थिति के समायोजन में प्रवेश करके, मौजूदा विनिमय दर से वायदे की तारीख़ को निश्चित (lock) कर सकता है, जो नकद प्रवाह (कैशफ्लो) की तारीख़ पर समाप्त होगी.
उदाहरण के लिए, जेन अमेरिका में रहने वाला एक निवेशक है जिसे 1 दिसम्बर को €1,000,000 मिलने वाला है। वायदे द्वारा लागू होनेवाला वर्तमान विनिमय दर $1.2/€ है। वह इस विनिमय दर में 1 दिसम्बर को समाप्त होने वाले वायदे अनुबंधों के योग्य €1,000,000 की बिक्री कर लॉक कर सकती है। उसी प्रकार उसे एक $1.2/€ की एक विनियम दर की सुनिश्चितता प्राप्त होती है, जिसे इस दौरान होनेवाले विनिमय दर के उतार-चढ़ाव से कोई फर्क नहीं पड़ता.
सट्टा
विनिमय दर में चढ़ाव या उतार का जोखिम उठाकर, मुद्रा वायदों का उपयोग सट्टे में भी किया जा सकता है।
उदाहरण के लिए, पीटर 10 सितम्बर को $1.2713/€ की दर से सीएमई यूरो एफएक्स (CME Euro FX Futures) खरीदता है। दिन के अंत में, वायदे $1.2784/€ की दर पर बंद हो जाता है। मूल्य में परिवर्तन $0.0071/€ है। चूंकि प्रत्येक अनुबंध €125,000 है और उसके पास 10 अनुबंध हैं, उसका लाभ $8,875 होगा. जैसा कि किसी भी वायदे के साथ होता है, यह उसे तत्काल भुगतान कर दिया जाएगा.
आम तौर पर प्रत्येक परिवर्तन $0.0001/€ (न्यूनतम कमॉडिटी टिक साइज़) का है, जो एक लाभ है अथवा $12.50 प्रति अनुबंध की हानि.
भारतीय बाजार में करेंसी प्यूचर्स
वर्तमान समय में भारत के ओटीसी मार्केट में 34 अरब यूएस डॉलर का कारोबार होता है, जिसमें यूएस डॉलर, यूरो, येन, पाउंड, स्विस फ्रेंक आदि का समावेश है। इलेक्ट्रॉनिक ट्रेडिंग और प्रभावशाली जोखिम प्रबंधन प्रणाली की सहायता से एक्सचेंज ट्रेडेड करेंसी प्यूचर में पारदर्शिता के साथ मूल्य निर्धारण, काउंटर पार्टी क्रेडिट रिस्क, सभी प्रकार के बाजार भागीदारों का प्रवेश, मानकीकृत उत्पाद और पारदर्शी प्लेटफार्म उपलब्ध होगा। बैंक भी एक्सचेंज के इस सेंगमेंट में सदस्य बन सकेंगें, जिससे उन्हें इस बाजार में नये अवसर प्राप्त होंगे।
बीएसई अपने करेंसी डेरीवेटिव्स सेगमेंट के जरिए बीएसई -सीडीएक्स नाम से (वर्तमान में यूएस डॉलर - इंडियन रूपी) सेवा पेश करती है।
अवंती स्वामी मंदिर
इतिहास
राजा अवंती वर्मन ने अवन्तिपुर में दो भव्य मंदिरों की स्थापना की थी। एक भगवान विष्णु का मंदिर था जिसे अवंती स्वामी मंदिर कहते हैं और दूसरा भगवान शिव का मंदिर था जिसे अवंतीश्वर मंदिर कहते हैं। राजा ने ,विष्णु मंदिर अपने राज्यारोहण से पहले बनवाया था और शिव मंदिर अधिराज्य प्राप्त करने के बाद बनवाया था। मध्यकाल में ये मंदिर खंडहरों में तबदील हो गए थे।
मूल परिसर के विन्यास में एक बड़े आयताकार आंगन के मध्य भाग में एक मंदिर है। मुख्य मंदिर के चारों कोनों पर चार छोटे मंदिर है, आंगन की परिधि के चारों ओर व्यवस्थित कोठरियों सहित क्रमिक छतदार परिस्तंभ और एक भव्य द्वार है। मुख्य मंदिर की सीढि़यों के आगे खुले पार्श्व वाला स्तंभयुक्त मण्डप था जिसमें गरूड़ध्वज लगा था। इस मंदिर में उत्कृष्ट भव्य मूर्तियां बनी हुई हैं जो वास्तुशिल्प और कला का अद्भुत संगम है।
द स्पेक्टेटर (1711)
द स्पेक्टेटर  सन 1711–12 का एक दैनिक प्रकाशन था, जिसकी स्थापना इंग्लैंड में जोसेफ एडिसन और रिचर्ड स्टीले ने तब किया था, जब वे चार्टरहाउस स्कूल में मिले थे। एडिसन के एक चचेरे भाई एस्टेस बजेल ने भी प्रकाशन में योगदान दिया। प्रत्येक 'अखबार' या 'अंक' लगभग 2,500 शब्दों जितना लंबा था और यह मूल रूप से 555 अंकों तक चला था। इनका सात खंडों में संग्रह किया गया। अखबार 1714 में स्टीले की भागीदारी के बिना पुनर्जीवित किया गया था, जो छह महीने तक सप्ताह में तीन बार निकलता था और इन अखबारों का संग्रह करने से आठवां खंड बना।
उद्देश्य
द स्पेक्टेटर का कथित उद्देश्य था "नैतिकता को बुद्धि के प्रभाव से सजीव करना और बुद्धि को नैतिकता के जरिये संयमित करना... दर्शन को आलमारियों और पुस्तकालयों, स्कूलों और कॉलेजों से बाहर निकालना, उसे क्लबों और विधानसभाओं, चाय टेबल और कॉफी हाउसों में स्थापित करना."(अंक 10). यह अनुशंसा की गई कि इसके पाठक इसे "चाय की ही एक सामग्री का हिस्सा मानें" (अंक 10) और सुबह में इसे पढ़े बिना घर नहीं छोड़ें. इसके कार्यों में से एक था पाठकों को शैक्षिक और सामयिक वार्ता के विषय प्रदान करना और यह सलाह प्रदान करना कि कैसे एक विनम्र ढंग से बातचीत और सामाजिक आदान-प्रदान किया जाये. अपने समय के ज्ञान दर्शन के मूल्यों को साथ रखते हुए द स्पेक्टेटर के लेखकों ने परिवार, शादी और शिष्टाचार को बढ़ावा दिया।
पाठक संख्या
लगभग 3,000 प्रतियों के मामूली रोजाना वितरण के बावजूद द स्पेक्टेटर व्यापक रूप से पढ़ा जाता था; जोसफ एडिसन का अनुमान था कि प्रत्येक अंक 60,000 लंदनवासियों द्वारा पढ़ा जाता था, जो उस समय राजधानी की आबादी का दसवां हिस्सा थे। इस बीच समकालीन इतिहासकार और साहित्यिक विद्वान इसे एक अनुचित दावा नहीं मानते हैं; क्योंकि अधिकांश पाठक स्वयं खरीददार नहीं थे, लेकिन वे सदस्यता लेने या खरीददारी करने वाले काफी हाउसों के संरक्षक थे। ये पाठक समाज में कई क्षेत्रों से आते थे, लेकिन अखबार मुख्यत: इंग्लैंड के उभरते हुए मध्य वर्ग- छोटे और बड़े सौदागरों और व्यापारियों- के हितों को पूरा करता था।
जर्गेन हैबरमास ने द स्पेक्टेटर को सार्वजनिक क्षेत्र के संरचनात्मक परिवर्तन के औजार के रूप में देखा था, जिसे इंग्लैंड ने अठारहवीं सदी में देखा. उनका तर्क है कि यह बदलाव मध्यम वर्ग के कारण और उसके हित में आया। हालांकि द स्पेक्टेटर ने अपने को राजनीतिक रूप से तटस्थ घोषित किया, लेकिन इसे ब्रिटिश सुधारवादी दल ह्विग के मूल्यों और हितों को बढ़ावा देने वाले के तौर पर व्यापक रूप से मान्यता मिली।
बाद की अठारहवीं और उन्नीसवीं सदी में भी द स्पेक्टेटर काफी लोकप्रिय था और व्यापक रूप से पढ़ा जाता था। यह आठ खंडों के संस्करणों में बेचा जाता था। इसकी गद्य शैली और मनोरंजन के साथ नैतिकता और सलाह के मिलन को अनुकरणीय माना जाता था। ब्रायन मैककेरा और सी.एस. लेविस ने इसकी लोकप्रियता में गिरावट पर विचार-विमर्श किया।
द स्पेक्टेटर का चरित्र
द स्पेक्टेटर का एक प्रमुख कलात्मक प्रभाव था इसका एक काल्पनिक वर्णनकर्ता मिस्टर स्पेक्टेटर. पहला अंक उसके जीवन की कहानी को समर्पित है। मिस्टर स्पेक्टेटर बहुत कम बोलता है, मुख्य रूप से चेहरे के भाव के माध्यम से संवाद करता है। उसका नम्र प्रोफ़ाइल उसे व्यापक रूप से समाज में प्रसारित करने और एक दर्शक के रूप में अपनी स्थिति को पूरा करने में सक्षम बनाता है। वह अपने साथी नागरिकों की आदतों, छोटी-मोटी कमजोरियों और सामाजिक भूलों पर टिप्पणी करता है। वह दैनिक जीवन में अपनी चुप्पी की तुलना में अपने धाराप्रवाह बोलने की विडंबना को भी गद्य में व्यक्त करता है।
द स्पेक्टेटर का दूसरा अंक 'स्पेक्टेटर क्लब' के सदस्यों, जो मिस्टर स्पेक्टेटर के दोस्त है, का परिचय कराता है। इससे दूसरी पंक्ति के चरित्रों का निर्माण होता है, जिन्हें 'द स्पेक्टेटर' सामाजिक आचरण की अपनी कहानियों और उदाहरणों का स्रोत बना सकता है। एक समावेशी लोकाचार को बढ़ावा देने के लिए उन्हें कई अलग-अलग जीवन क्षेत्रों से लिया जाता है। इन चरित्रों में से सबसे ज्यादा जाने-पहचाने हैं रानी ऐनी के शासनकाल के एक ​अंग्रेज जमीदार सर रोजर डी कवर्ली. उन्होंने एक पुराने देश के भद्रजन के मूल्यों को उदाहरणीकृत किया और वे प्यारे लेकिन कुछ-कुछ हास्यास्पद रूप में चित्रित किये गये, जिससे उनकी टोरी यानी पुरातनपंथी राजनीति हानिरहित लेकिन मूर्खतापूर्ण लगी। विल हनीकंब 'एक दुश्चरित्र व्यक्ति' है जो ' हर उस तरह के वार्तालाप के लिए एकदम तैयार रहता है, जिससे पुरुष आमतौर पर महिलाओं का मनोरंजन करते हैं।" (नं.2) वह द स्पेक्टेटर के अंत के निकट तक तब सुधर जाता है, जब उसकी शादी होती है। एंड्रयू फ्रीपोर्ट एक व्यापारी है और स्पेक्टेटर क्लब में एक जनरल और एक पुजारी भी होते हैं।
नेहा कक्कड़
नेहा कक्कड़ एक भारतीय पार्श्व गायिका है। इन्होने कई बॉलीवुड फिल्मों में गाने गए हैं। 2006 में कक्कड़ ने भारतीय टेलीविज़न शो "इंडियन आइडल सीजन 2" में हिस्सा लिया था। उनके हिट गानों में कुछ हैं - "सन्नी सन्नी", "मनाली ट्रेंस", "आओ राजा", "धतिंग नाच", "लन्दन ठुमकदा" और "जादू की झप्पी","दिलबर"। नेहा के भाई टोनी कक्कड़ बॉलीवुड संगीतकार हैं।
नरूला इंस्टीट्यूट ऑफ़ टेकनोलॉजी
नरूला इंस्टीट्यूट ऑफ़ टेकनोलॉजी पश्चिम बंगाल, भारत में एक स्वायत्त निजी इंजीनियरी महाविद्यालय है, जो कोलकाता के अगरपारा में स्थित है। कॉलेज पश्चिम बंगाल प्रौद्योगिकी विश्वविद्यालय से संबद्ध है। यह JIS समूह, सिख अल्पसंख्यक समूह और अल्पसंख्यक व्यावसायिक शैक्षणिक संस्थानों के संघ के सदस्य (AMPAI) के तहत सात कॉलेजों में से एक है।
दाखिला
प्रौद्योगिकी स्नातक के लिए प्रवेश पाठ्यक्रम WBJEE और अखिल भारतीय इंजीनियरिंग प्रवेश परीक्षा के माध्यम से आयोजित किया जाता है। अभियांत्रिकी स्नातकोत्तर के लिए प्रवेश पाठ्यक्रम इंजीनियरी में स्नातक अभिरुचि परीक्षा और PGET के माध्यम से आयोजित किया जाता है।
संबद्धताएं
कॉलेज से पश्चिम बंगाल प्रौद्योगिकी विश्वविद्यालय, अखिल भारतीय तकनीकी शिक्षा परिषद, राष्ट्रीय मूल्यांकन एवं प्रत्यायन परिषद, राष्ट्रीय प्रत्यायन बोर्ड का संबद्ध है।
रैंकिंग
राष्ट्रीय संस्थागत रैंकिंग फ्रेमवर्क (NIRF) ने २०१७ और २०१८ में इंजीनियरिंग कॉलेजों के बीच २०० - १५० बैंड में और १६० में नरूला इंस्टीट्यूट ऑफ़ टेक्नोलॉजी को स्थान दिया।
मार्कस रैशफोर्ड
मार्कस रैशफोर्ड (Marcus Rashford) एक अंग्रेजी पेशेवर फुटबॉलर है जो प्रीमियर लीग क्लब मैनचेस्टर यूनाइटेड और इंग्लैंड की राष्ट्रीय टीम के लिए फ़ॉरवर्ड के रूप में खेलते हैं।
रैशफोर्ड ने मई 2016 में इंग्लैंड के लिए अपने पदार्पण मैच में स्कोर किया और अपने पहले सीनियर अंतरराष्ट्रीय मैच में स्कोर करने वाले सबसे कम उम्र के अंग्रेजी खिलाड़ी बन गए। वह दो यूईएफए यूरोपीय चैम्पियनशिप में भाग ले चुके हैं। यूईएफए यूरो 2016 में जहां वह टूर्नामेंट के सबसे कम उम्र के खिलाड़ी थे वहीं यूईएफए यूरो 2020 में वह इटली के खिलाफ फ़ाइनल में शामिल हुए और इंग्लैंड उपविजेता रहा। उन्होंने 2018 तथा 2022 फीफा विश्व कप में भी इंग्लैंड का प्रतिनिधित्व किया है।
गोरखपुर अस्पताल हादसा
गोरखपुर अस्पताल हादसा अगस्त २०१७ के मध्य में घटित एक हादसा है जिसमें गोरखपुर, उत्तर प्रदेश के राज्य सरकार द्वारा संचालित बाबा राघवदास मेडिकल कॉलेज में ८५ से अधिक बच्चों की मौत हो गयी।  राज बब्बर सहित कुछ लोगों की मान्यता है कि राज्य सरकार द्वारा भुगतान नहीं होने के कारण तरल ऑक्सीजन आपूर्तिकर्ता द्वारा ऑक्सीजन बन्द करने को कारण बताया लेकिन आपूर्तिकर्ता ने इससे इनकार किया है।
घटनायें
बाबा राघव दास मेडिकल कॉलेज ऑक्सीजन आपूर्तिकर्ता ने कथित तौर पर यूएस$ ५०,००० का भुगतान नहीं होने के कारण ऑक्सीजन देना बन्द कर दिया।  १० अगस्त २०१७ से ४८ घण्टों में ३० बच्चों की मौत हो गयी: १७ बच्चे नवजात विभाग में, ५ बच्चे एईएस (मस्तिष्क ज्वर) में और आठ बच्चों ने सामान्य कक्ष में दम तोड़ दिया।
जाँच
१४ अगस्त को पुष्पा सेल्स ने एक बयान जारी कर बताया कि बकाया राशि के बावजूद उन्होंने कभी भी ऑक्सीजन की आपूर्ति को नहीं रोका। कंपनी के प्रबन्ध संचालक मनीष भण्डारी ने कहा, "सरकार को मौतों के दिन ४०० के स्थान पर केवल ५० सिलेण्डर पाये जाने की जाँच करनी चाहिये। मुझे संदेह है कि वहाँ से बड़ी मात्रा में सिलेण्डर चोरी हुये हैं जिन्हें बाहर खोजना चाहिए।"
प्रतिक्रिया
१२ अगस्त को, भारत के प्रधानमंत्री ने कहा कि वो राज्य के स्वास्थ्य राज्य मंत्री अनुप्रिया पटेल और केन्द्रीय स्वास्थ्य सचिव के साथ स्थिति पर लगातार नज़र रखे हुये हैं।  उत्तर प्रदेश के स्वास्थ्य मंत्री सिद्धार्थ नाथ सिंह ने मौतों के लिए ऑक्सीजन की कमी होना कारण होने से मना किया है। उत्तर प्रदेश के मुख्यमंत्री योगी आदित्यनाथ घटना के जाँच के आदेश दे दिये हैं। उन्होने १३ अगस्त २०१७ को अस्पताल का दौरा किया।
भारतीय राष्ट्रीय कांग्रेस ने भारत के उच्चतम न्यायालय की देखरेख में अलग से जाँच करवाने की माँग की है।
धनपाल
धनपाल नाम के कई प्रसिद्ध व्यक्ति हुए हैं।
धनपाल १ (प्राकृत कोशकार)
इनका बनाया हुआ पाइय-लच्छी नाममाला नामक सर्वप्राचीन कोश है। इस ग्रंथ की प्रशस्ति में ही ग्रंथकार ने सूचित किया है कि उन्होंने यह रचना अपनी कनिष्ठ भगिनी सुंदरी के लिए धारानगरी में वि. सं. १०२९ में की, जबकि मालव नरेंद्र द्वारा मान्यखेट लूटा गया। यह घटना अन्य ऐतिहासिक प्रमाणों से भी सिद्ध होती है। धारानरेश हर्षदेव के एक शिलालेख में उल्लेख है कि उसने राष्ट्रकूट राजा खोट्टिगदेव की लक्ष्मी का अपहरण किया था। यह नाममाला अमरकोश की रीति से २५० प्राकृत गाथाओं में रचित है, और उसमें कोई एक हजार प्राकृत शब्दों का उनके पर्यायवाची शब्दों सहित संकलन किया गया है। अधिकांश नाम और उनके पर्यायवाची तद्भव हैं। सच्चे देशी शब्द अधिक से अधिक पंचमांश होंगे।
कवि धनपाल
उक्त कोशकार से भिन्न अपभ्रंश कवि धनपाल हैं जिन्होंने भविसयत्त कहा (भविष्यदत्त कथा) नामक अपभ्रंश काव्य की रचना की है। उन्होंने अपने माता-पिता का नाम धनश्री एवं मातेश्वर प्रकट किया है। इनके रचनाकाल का निश्चय नहीं है, तथापि इनका समय १०वीं शती अनुमान किया गया है। काव्यरचना, बहुलता से पद्धडिया छंद के कडवकों और घत्ताओं में की गई है। यह चौपाई-दोहा-रूप काव्य का पूर्वरूप है। स्थान-स्थान पर अन्य नाना छंदों का भी प्रयोग किया गया है। ग्रंथ २२ संधियों (परिच्छेदों) में समाप्त हुआ है। चरित्रनायक भविष्यदत्त वणिक्पुत्र है। वह अपने सौतेले भाई बंधुदत्त के साथ व्यापार के लिए परदेश जाता है, धन कमाता है, और विवाह भी कर लेता है। किंतु उसका सौतेला भाई उसे बार-बार धोखा देकर दु:ख पहुँचाता है। यहाँ तक कि वह उसे एक द्वीप में अकेला छोउकर उसकी पत्नी के साथ घर लौट आता है, और उसी से अपना विवाह करना चाहता है। परंतु इसी बीच भविष्यदत्त एक यक्ष की सहायता से घर लौट आता है एवं राजा को प्रसन्न कर राजकन्या से विवाह करता है। अंत में मुनि द्वारा धर्मोपदेश तथा अपने पूर्वजन्म का वृत्तांत सुनकर पुत्र को राज्य दे मुनि हो जाता है। यह कथानक जैनधर्म संबंधी श्रुत पंचमी-व्रत का माहात्म्य प्रकट करने के लिए लिखा गया है। ग्रंथ के अनेक प्रकरण काव्यगुणों से युक्त सुंदर और रोचक हैं। बालक्रीड़ा, समुद्रयात्रा, नौकाभंग, उजाड़नगर, विमानयात्रादि वर्णन पढ़ने योग्य हैं। कवि के समय में विमान नहीं थे, किंतु उसने विमानयात्रा का वर्णन बहुत सुंदर और सजीव किया है।
शबरी
माता शबरी भील  राजकुमारी  थी. । उनका स्थान प्रमुख रामभक्तों में है। राजकुमारी शबरी बेहद ही होनहार और खूबसूरत थी, उनके पिता एक नगर के राजा थे , राजकुमारी शबरी के लिए नगर की बालाएं , पुष्प लेकर आती थी । उनका राज्य में बड़ा आदर था । ।
वनवास के समय राम-लक्ष्मण ने शबरी का आतिथ्य स्वीकार किया था और उसके द्वारा प्रेम पूर्वक दिए हुए कन्दमूल फ़ल खाये कुछ लोग जूठे बेरो का वर्णन करते हैं तथा इसे रामायण में देखा जा सकता हैं। इस से प्रसन्न होकर शबरी को परमधाम जाने का वरदान दिया।
माता शबरी के पुर्व जन्म की कथा
शबरी अपने पुर्व जन्म में एक रानी थी, नाम परमहिसी रानी थी| एक बार कुम्भ के मेले में परमहिसी रानी और राजा दोने साथै में गए थे. राजा का वहां पर शिविर था. रानी को एक दिन अपने खिड़की से ऋषियों का समूह दिखा, जो की हवन कर रहे थे, और मन्त्रों का उच्चारण कर रहे थे. रानी परमहिसी का मन भी उन ऋषियों के बीच में बैठने का कर रहा था,रानी ने राजा से आज्ञा मांगी, लेकिन राजा ने कहा की आप रानी हैं इस तरह आपको शोभा नहीं देता| आप उन ऋषियों के बीच में नहीं जा सकती हैं| परमहिसी रानी अपने कक्ष में जाकर रोने लगी, रात्रि को परमहिसी रानी अपने कक्ष से निकल कर त्रिवेणी तट पर गयी, वहां गंगा माँ से याचना करने लगी| हे! माते, अगर मुझे दूसरा जन्म मिले तो, रूपवान और रानी मत बनाना. अब आपमें समाना चाहती हूँ. इतना कहकर परमहिसी रानी अपनी देह त्याग देती हैं, और जल समाधि ले लेती हैं. इसी कारण अगले जन्म में शबरी रूपवान नहीं थी, नहीं कोई राजघराने की|
शबरी मां के बारे में 10 खास बातें - Webdunia.com
माता शबरी की कथा(शबरी कौन हैं)
बात उस वक्त की हैं जब भगवान् श्री राम का जन्म भी नहीं हुआ था. भील जाति के एक कबीले जिसके राजा(मुखिया) अज थे. अज के घर में एक कन्या का जन्म हुआ जिसका नाम श्रमणा था. श्रमणा, शबरी का ही दूसरा नाम हैं. शबरी की माता का नाम – इन्दुमति था. शबरी की जाति – शबर थी, जो कि भील से सम्बंधित थी|शबरी बचपन में पक्षियों से अलौकिक बातें किया करती थी, जो सभी के लिए आश्चर्य का विषय था|धीरे शबरी बड़ी हुई, लेकिन उसकी कुछ हरकते अज और इंदुमति की समझ से परे थे|
समय रहते शबरी के बारे में उसके माता पिता ने किसी ब्राह्मण से पुछा की वह वैराग्य की बातें करती हैं. ब्राह्मण ने सलाह दी की इसका विवाह करवा दो|राजा अज और भीलरानी इन्दुमति ने शबरी के विवाह के लिए एक बाड़े में पशु पक्षियों को जमा कर दिए, फिर जब इन्दुमति शबरी के बाल बना रही थी तो शबरी ने पुछा कि – माँ हमारे बाड़े में इतने पशु पक्षी क्यों हैं? तब इंदुमती बताती हैं, ये तुम्हारे विवाह की दावत के लिए हैं, तुम्हारे विवाह के दिन इन पशु पक्षियों का विशाल भोज तैयार किया जायेगा|
शबरी (श्रमणा) को यह बात कुछ ठीक नहीं लगी, मेरे विवाह के लिए इतने जीवो का बलिदान नहीं देने दूंगी. अगर विवाह के लिए इतने जीवों की बलि दी जाएगी तो मैं विवाह ही नहीं करुँगी. श्रमणा ने रात्रि में सभी पशु पक्षियों को आज़ाद कर दिया, जब श्रमणा(शबरी) बाड़े के किवाड़ को खोल रही थी तो, उसको किसी ने देख लिया. इस बात से शबरी डर गयी. शबरी वहां से भाग निकली. शबरी भागते भागते ऋषिमुख पर्वत पर पहुँच गयी, जहाँ पर 10,000 ऋषि रहते थे.
इसके बावजूद शबरी छुपते हुए कुछ दिनों तक, जब तक वह पकड़ी नहीं गयी, रोज सवेरे ऋषियों के आश्रम में आने वाले पत्तों को साफ कर देती थी, और हवन के लिए सुखी लकड़ियों का बंदोबस्त भी कर देती, बड़े ही भाव से शबरी सविंधाओ से लकड़ियों को ऋषियों के हवन कुण्ड के पास रख देती थी. कुछ दिनों तक ऋषि समझ नही पाए, कि कौन हैं जो, उनके सारे नित्य के काम निपटा रहे हैं? कही कोई माया तो नहीं हैं. फिर जब ऋषियों ने अगले दिन सवेरे जल्दी शबरी को देखा तो उन्होंने शबरी को पकड लिया.
मतंग ऋषि ने कहा – बेटी तुम्हारा ख्याल अब राम रखेंगे. शबरी सरलता से कहती हैं – राम कौन हैं? और मैं उन्हें कहाँ ढूढून्गी. बेटी तुम्हे उनको खोजने की जरुरत नहीं हैं. वो स्वयं तुम्हारी कुटिया पर चलकर आयेंगे. शबरी ने मतंग ऋषि के इस वचन को पकड़ लिया कि राम आयेंगे. शबरी रोज भगवान् के लिए फूल बिछा कर रखती, उनके लिए फल तोड़कर लाती, और पूरे दिन भगवान् श्री राम का इंतजार करती. इंतजार करते करते शबरी बूढी हो गई, लेकिन अब तक राम नहीं आये. फिर एक दिन आ ही गया – जब शबरी के वर्षों का इंतज़ार खत्म होने वाला था. शबरी ने फूल बिछा कर रखे थे.
आते जाते लोगो को मना कर रही थी कि इस फूल पर भगवान चलेंगे. शबरी श्री राम के लिए बेर तोड़ कर लायी थी. यह निश्चित करने के लिए बेर मीठे हैं या खट्टे, शबरी ने बेर को चख -चख कर उनको झूठे कर दिए. जब भगवान् श्री राम आये तो शबरी एक पत्थर के आसन के पास बैठी थी. शबरी ने पहली नजर में भगवान् को पहचान लिया. शबरी ने भगवान् का खूब आदर सत्कार किया, और उनको झूठे बेर खिलाये. इस प्रकार शबरी के वर्षो का इंतज़ार खत्म हुआ था, और उसको भगवान् श्री राम मिले थे| माता शबरी की कथा रामायण, भागवत, रामचरितमानस, सूरसागर, साकेत आदि ग्रंथों में मिलती है। भक्त कवियों ने स्फुट रूप से शबरी की भक्ति निष्ठा का उल्लेख किया है। इसके कुछ पद बहुत यहाँ पर वर्णित है।।
शबरी के मन मध्य भक्ति दीप जलता है,
जिससे प्रकाश टेर टेर बीन लाती है।
काल को चुनौती वह देती गुरु आज्ञा पाए,
घोर अंधकार में सबेर बीन लाती है।
साधिका है जो सदैव ध्यान को बनाती पथ,
मन चक्षुओं से  ज्ञान ढेर बीन लाती है।
अपने प्रभू को देख मन भूल जाता सब,
किंतु भोग के लिए वह बेर बीन लाती है।
अनुराधा भट्टाचार्य
अनुराधा भट्टाचार्य (जन्म 6 दिसंबर 1975) अंग्रेजी में कविता और कथा साहित्य की एक भारतीय लेखिका हैं। उनके उपन्यास वन वर्ड को चंडीगढ़ साहित्य अकादमी द्वारा वर्ष 2016 की सर्वश्रेष्ठ पुस्तक का पुरस्कार दिया गया। वह पोस्ट ग्रेजुएट गवर्नमेंट कॉलेज, सेक्टर-11, चंडीगढ़ में अंग्रेजी की एसोसिएट प्रोफेसर हैं।
जीवन और करियर
अनुराधा भट्टाचार्य का जन्म 6 दिसंबर 1975 को भारत के कलकत्ता में तपन कुमार भट्टाचार्य और चित्रा भट्टाचार्य के घर हुआ था। 2017 के पद्म पुरस्कार विजेता अशोक कुमार भट्टाचार्य उनके नाना थे। इसके तुरंत बाद, उनका परिवार रुड़की विश्वविद्यालय परिसर में चला गया। उन्होंने अपनी शिक्षा सेंट ऐनीज सीनियर सेकेंडरी स्कूल, रुड़की और बनस्थली विद्यापीठ, राजस्थान से प्राप्त की। वह 1996 में जादवपुर विश्वविद्यालय, कलकत्ता में अंग्रेजी साहित्य में मास्टर ऑफ आर्ट्स की डिग्री के लिए शामिल हुईं। जादवपुर विश्वविद्यालय में रहते हुए, पी. लाल ने 1998 में राइटर्स वर्कशॉप के माध्यम से अपनी कविताओं की पहली पुस्तक प्रकाशित की।
उनकी कविता दुनिया भर में विभिन्न साहित्यिक पत्रिकाओं और संकलनों में प्रकाशित हुई है। गुरदेव चौहान उन्हें काव्य स्तरित कहते हैं।
द रोड टेकन उनका पहला उपन्यास है जो अप्रैल 2015 में क्रिएटिव क्रो पब्लिशर्स, नई दिल्ली के कर्नल महीप चड्ढा द्वारा प्रकाशित किया गया था। उन्हें विजयवाड़ा के सांस्कृतिक केंद्र द्वारा आयोजित कवियों के वार्षिक उत्सव, अमरावती पोएटिक प्रिज्म में भी सम्मानित किया गया था। उन्होंने 2018 में PoiesisOnline द्वारा अंतर्राष्ट्रीय लघु कहानी प्रतियोगिता में अपनी कहानी "पेंटिंग ब्लैक एंड ब्लू" के लिए पांचवां पुरस्कार जीता।
2020 में, उन्हें चंडीगढ़ साहित्य अकादमी से उनके उपन्यास स्टिल शी क्रायड के लिए वर्ष की सर्वश्रेष्ठ पुस्तक का पुरस्कार मिला। उन्होंने अपने नाना अशोक कुमार भट्टाचार्य पर अपनी कविताओं की पुस्तक माई दादू के प्रकाशन के लिए भी सहायता अनुदान प्राप्त किया।
भट्टाचार्य अखिल भारतीय युवा लेखकों के द लिट डिजिटल अवार्ड्स 2020 के लिए चार जूरी सदस्यों में से एक थे।
जून 2021 में, Mosaïque Press, UK ने अपने इतालवी अनुवादों के साथ अंग्रेजी में 49 कविताओं का Correnti Incrociate नाम से एक दोहरी भाषा का प्रकाशन प्रकाशित किया है। अनुराधा भट्टाचार्य इस पुस्तक में शामिल हैं।
अन्य प्रकाशन
एक अकादमिक के रूप में, डॉ अनुराधा भट्टाचार्य ने बौद्ध धर्म, जैक्स लैकन, अगस्त स्ट्रिंडबर्ग, मैक्सिम गोर्की, पिरांडेलो, अल्बर्ट कैमस, बर्टोल्ट ब्रेख्त, पीटर वीस, सलमान रुश्दी, मिलन कुंडरा, अरुंधति रॉय, अरविंद अडिगा पर आलोचनात्मक निबंध प्रकाशित किए हैं। झुम्पा लाहिड़ी और पाब्लो नेरुदा जो विभिन्न भारतीय प्रिंट पत्रिकाओं में प्रकाशित होते हैं।
विधिक प्रौद्योगिकी
कानूनी सेवाएँ प्रदान करने के लिए जो प्रौद्योगिकी तथा सॉफ्टवेयर प्रयुक्त होता है उसे विधिक प्रौद्योगिकी (Legal technology या Legal Tech) कहते हैं। प्रायः विधिक प्रौद्योगिकी कम्पनियाँ अभी हाल में आरम्भ हुईं हैं और वे परम्परागत विधिक कम्पनियों को 'बैठाने' की सम्भावना से भरपूर हैं।
श्रीलंका महिला क्रिकेट टीम का दक्षिण अफ्रीका दौरा 2019
फरवरी 2019 में श्रीलंका महिला क्रिकेट टीम ने दक्षिण अफ्रीका महिला क्रिकेट टीम खेली। इस दौरे में तीन महिला वनडे इंटरनेशनल (मवनडे) शामिल थे, जिसमें 2017-20 आईसीसी महिला चैम्पियनशिप का हिस्सा था, और तीन महिला ट्वेंटी-20 अंतर्राष्ट्रीय (मटी20ई) मैच थे। दक्षिण अफ्रीका महिला ने मटी20ई श्रृंखला 3-0 से जीती। दक्षिण अफ्रीका की महिला कप्तान डेन वान नीकेर को चोट लगने के कारण पिछले दो एकदिवसीय मैचों से बाहर रखा गया था, जिसमें उनकी जगह सनी ल्युस टीम के साथ थी। दक्षिण अफ्रीका की महिलाओं ने भी मवनडे श्रृंखला 3-0 से जीती।
डेलानो पोटगीटर
डेलानो पोटगीटर (जन्म 5 अगस्त 1996) दक्षिण अफ्रीका के प्रथम श्रेणी के क्रिकेटर हैं।
बसंत
बसंत में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
आनन्दाश्रम
आनन्दाश्रम एक भारतीय प्रकाशक है जो संस्कृत से सम्बन्धित ग्रन्थों के प्रकाशन के लिए प्रसिद्ध हैं। आनन्दाश्रम की स्थापना १८८७ में महादेव चिमणाजी आपटे (1845-1894) ने पारम्परिक शिक्षा को संरक्षित रखने एवं उसका और विकास करने के उद्देश्य से की थी। यह १९वीं शताब्दी के अन्तिम वर्षों से यह प्रकाशन कार्य कर रहा है।
खुतहा गाँव, गुरुआ (गया)
खुतहा गुरुआ, गया, बिहार स्थित एक गाँव है।
कोशिका कल्चर
प्राथमिक कोशिकाओं के उप-संवर्धन से प्राप्त संवर्धन, कोशिका लाइन या सेल लाइन कहलाती है।
प्रकार
यह दो प्रकार की हो सकतीं हैं:
परिमित कोशिका लाइन
जो सामान्य कोशिका से प्राप्त होतीं हैं, तथा सीमित आयु की होतीं हैं। इन्हें फाइनाइट सेल लाइन भी कहतेहैं।
पोला
पोला त्योहार भादो माह की अमावस्या तिथि को मनाया जाता है। इस दिन बैलों का श्रृंगार कर उनकी पूजा की जाती है। बच्चे मिट्टी के बैल चलाते हैं। इस दिन बैल दौड़ का भी आयोजन किया जाता है। और इस दिन में बैलो से कोई काम भी नहीं कराया जाता है। और घरों में महिलाएं व्यंजन बनाती हैं।
पोला-पिठोरा मूलत: खेती-किसानी से जुड़ा त्योहार है। भाद्रपद कृष्ण अमावस्या को यह पर्व विशेषकर महाराष्ट्र, कर्नाटक एवं छत्तीसगढ़ मध्यप्रदेश में मनाया जाता है।
१९७९
1979 ग्रेगोरी कैलंडर का एक साधारण वर्ष है।
अमोल रेडिज
अमोल रेडिज (जन्म 18 सितंबर 1977) महाराष्ट्र, भारत के एक भारतीय कवि, लेखक और रचनात्मक सामग्री डिजाइनर हैं। लघु फिल्मों और थिएटर के लिए पटकथा भी लिखते हैं।
मंगोली, नैनीताल तहसील
मंगोली, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
सूचना प्रौद्योगिकी एवं दूरसञ्चार मन्त्रालय
सूचना प्रौद्योगिकी एवं दूरसञ्चार मन्त्रालय  सूचना प्रौद्योगिकी और दूरसञ्चार से सम्बन्धित पाकिस्तान सरकार का एक मन्त्री-मण्डल स्तरीय का मन्त्रालय है।
पाकिस्तान दूरसञ्चार प्राधिकरण
पाकिस्तान दूरसञ्चार प्राधिकरण एक दूरसञ्चार क्षेत्र नियामक है जो पाकिस्तान में दूरसञ्चार की स्थापना, सञ्चालन और प्रबन्धन के लिये उत्तरदायी है।
शाहू द्वितीय (कोल्हापुर)
शाहु द्वितीय (जन्म: 7 जनवरी 1948) मराठों के भोसले वंश के राजा थे। 1983 में वह कोल्हापुर के औपचारिक महाराज बने। वह शाहजी द्वितीय के पोते थे।
मुंगेर विधानसभा निर्वाचन क्षेत्र, बिहार
मुंगेर विधानसभा निर्वाचन क्षेत्र बिहार राज्य के मुंगेर जिले में एक विधानसभा निर्वाचन क्षेत्र है।
ह्वांगशान
ह्वांगशान या हुआंगशान (चीनी: 黄山), जिसका शाब्दिक अर्थ पीला पर्वत होता है, पूर्वी चीन के दक्षिणी अनहुई प्रांत में एक पर्वत श्रृंखला है। सीमा पर वनस्पतियाँ 1100 m नीचे सबसे सघन है, जहाँ पेड़ो की उँचाई 1800 m तक जाती है।
यह क्षेत्र अपने दृश्यों, सूर्यास्त, अजीबोगरीब आकार की ग्रेनाइट चोटियों, ह्वांगशान देवदार के पेड़ों, गर्म झरनों, सर्दियों की बर्फ और ऊपर से बादलों के दृश्यों के लिए जाना जाता है। ह्वांगशान पारंपरिक चीनी चित्रों और साहित्य के साथ-साथ आधुनिक फोटोग्राफी का लगातार विषय है। यह यूनेस्को की विश्व धरोहर स्थल है और चीन के प्रमुख पर्यटन स्थलों में से एक है।
लाल चुनरिया (1983 फ़िल्म)
लाल चुनरिया १९८३ में बनी हिन्दी भाषा की फ़िल्म है।
ह्वांगशान
भौतिक वर्णन
ह्वांगशान पर्वत श्रृंखला में कई चोटियाँ हैं, जिनमें से कुछ 1,000 मीटर (3,250 फीट) से अधिक ऊँची हैं। तीन सबसे ऊंची और सबसे प्रसिद्ध चोटियां लोटस पीक (लियोनहुआ फेंग, 1,864 मीटर), ब्राइट पीक (गुआंगमिंग डिंग, 1,860 मीटर) और सेलेस्टियल पीक (तियान्डू फेंग, 1,829 मीटर) हैं। विश्व धरोहर स्थल में 154 वर्ग किलोमीटर का एक मुख्य क्षेत्र और 142 वर्ग किलोमीटर का एक बफर क्षेत्र शामिल है। मेसोज़ोइक में पहाड़ों का गठन लगभग 100 मिलियन साल पहले हुआ था, जब एक प्राचीन समुद्र उत्थान के कारण गायब हो गया था। बाद में, चतुर्धातुक काल में, ग्लेशियरों के प्रभाव से परिदृश्य को आकार मिला।
इतिहास
ह्वांगशान का गठन लगभग 100 मिलियन वर्ष पहले किया गया था और उसने अपनी अनूठी चट्टानी संरचनाऐं क्वाटरनरी ग्लेशिएशन से प्राप्त की।
चिन राजवंश के दौरान, ह्वांगशान को यिशान (यी पर्वत) के रूप में जाना जाता था। 747 ई. में इसका नाम शाही आदेश द्वारा ह्वांगशान (हुआंग पर्वत) में बदल दिया गया; आमतौर पर माना जाता है कि यह नाम एक प्रसिद्ध चीनी सम्राट और हान चीनी के पौराणिक पूर्वजहुआंग दी (पीला सम्राट) के सम्मान में रखा गया था। एक किंवदंती के अनुसार ह्वांगशान वह स्थान था जहां से पीला सम्राट स्वर्ग में गये थे। इस नाम "ह्वांगशान" का पहला उपयोग अक्सर चीनी कवि ली बै के लिए किया जाता है। प्राचीन समय में ह्वांगशान काफी दुर्गम और अल्पज्ञात था, लेकिन 747 ईस्वी में इसके नाम में परिवर्तन ने इस क्षेत्र पर अधिक ध्यान दिया है; तब से, इस क्षेत्र का अक्सर भ्रमण किया गया था और वहां कई मंदिर बनाए गए थे।
1982 में, चीन की स्टेट काउंसिल द्वारा ह्वांगशान को "सुंदरता और ऐतिहासिक रुचि का स्थल" घोषित किया गया। 1990 में इसकी दृश्यों और दुर्लभ और खतरे वाली प्रजातियों के आवास के रूप में इसकी भूमिका के लिए इसे यूनेस्को की विश्व धरोहर स्थल का नाम दिया गया था।
पर्यटन
आगंतुकों के लिए कम से कम 140 स्थल खुले हैं, ह्वांगशान चीन का एक प्रमुख पर्यटन स्थल है। 1987 में ह्वांगशान पर्यटन को बढ़ावा देने के लिए टुंक्शी से बदल कर ह्वांगशान शहर कर दिया गया। 2007 में 1.5 मिलियन से अधिक पर्यटकों ने पहाड़ का भ्रमण किया। यह शहर रेल और हवाई मार्ग से शंघाई से जुड़ा हुआ है, और हांग्जो, झेजियांग और वुहू, अनहुइ जैसे शहरों से भी पहुँचा जा सकता है। पहाड़ के आधार पर बसें ह्वांगशान शहर को जोड़ती हैं, जहाँ आगंतुक केबल कार या शिखर पर जा सकते हैं।
जलवायु
ह्वांगशान में एक आर्द्र महाद्वीपीय जलवायु (कोपेन जलवायु वर्गीकरण Dfb ) है। इसकी ऊँचाई इसे अन्हुई के बाकी हिस्सों की तुलना में ठंडा और नम बनाती है।
वंश समूह
पितृवंश समूह और मातृवंश समूह
हर मनुष्य में जीनों का डी॰एन॰ए॰ गुण सूत्रों में होता है और माता और पिता दोनों से मिले हुए डी॰एन॰ए॰ का मिश्रण होता है। लेकिन मनुष्य के दो स्थान का डी॰एन॰ए॰ मिश्रित नहीं होता। पहला, स्त्री और पुरुषों दोनों में माइटोकांड्रिया का डी॰एन॰ए॰ केवल उनकी माता से आता है। दूसरा, केवल पुरुषों में उनके वाए गुण सूत्र (Y-क्रोमोज़ोम) का डी॰एन॰ए॰ केवल उनके पिता से आता है (स्त्रियों में वाए गुण सूत्र नहीं होता)। माइटोकांड्रिया और वाए गुण सूत्र के डी॰एन॰ए॰ में दसियों हज़ारों साल तक कोई बड़ा परिवर्तन नहीं होता और पूरी मनुष्य जाती का माइटोकांड्रिया और वाए गुण सूत्र के डी॰एन॰ए॰ के आधार पर पितृवंश समूहों में और मातृवंश समूहों में वर्गीकरण किया जा सकता है। अगर दो व्यक्तियों (स्त्री या पुरुष) का एक ही मातृवंश समूह है तो कहा जा सकता है के इन दोनों की माताएं हज़ारों साल पूर्व जीवित किसी एक ही महिला की संतति हैं। अगर किसी दो पुरुषों का एक ही पितृवंश समूह है तो कहा जा सकता है के इन दोनों के पिता हज़ारों साल पूर्व जीवित किसी एक ही पिता की संतति हैं। स्त्रियों का किसी पितृवंश समूह से सम्बन्ध नहीं होता क्योंकि स्त्रियों में वाए गुण सूत्र नहीं होता।
वंश समूह उत्पत्ति और व्यक्तिगत इतिहास
आम तौर पर पिता से पुत्र तक वाए गुण सूत्र का डी॰एन॰ए॰ बिना किसी महत्वपूर्ण बदलाव के जाता है। लेकिन हज़ारों साल में कभी-कभार किसी पुरुष के इस डी॰एन॰ए॰ में ऐसा उत्परिवर्तन (या म्युटेशन) हो जाता है जिस से उसमें सरलता से पहचाने जाने वाले चिन्ह आ जाते हैं। ऐसा लगभग नामुमकिन है कि दो पुरुषों में एक जैसा उत्परिवर्तन हो (जिस तरह से यह लगभग नामुमकिन है के दो बच्चों के अंगूठे के निशान एक जैसे ही विकसित हो जाएँ)। आने वाली पीढ़ियों में जिस भी पुरुष में यह चिन्ह होगा उसके बारे में यह कहा जा सकता है के वह उसी पहले उत्परिवर्तित पुरुष का वंशज है। यह कहा जा सकता है कि इस पुरुष ने अपना नया पितृवंश समूह स्थापित कर लिया है। यह भी देखा जाता है के किसी उत्परिवर्तित पुरुष के वंश में हज़ारों वर्ष बाद किसी वंशज पुरुष में एक और नया उत्परिवर्तन हो जाये जिस से स्वयं उसके अपने उपवंशाजों को आसानी से पहचाना जा सके (यानि अब इस दुसरे पुरुष का भी अपना नया पितृवंश समूह स्थापित हो गया है)। अब इस दुसरे पुरुष के आगे चलकर जो वंशज होंगे उनमें पहले पुरुष के उत्परिवर्तन के भी चिन्ह होंगे और दुसरे पुरुष के उत्परिवर्तन के भी। यह भी देखा जा सकता है के दुसरे पितृवंश समूह के सदस्य पहले पितृवंश समूह के उपवंशज हैं। मिसाल के तौर पर पितृवंश समूह आर१ए के सदस्य पितृवंश समूह आर के उपवंशज हैं और पितृवंश समूह आर के सदस्य स्वयं पितृवंश समूह पी के उपवंशज हैं।
ऐसा माना जाता है के मनुष्यों की आधुनिक जाती अफ़्रीका में लगभग एक लाख साल पहले शुरू हुई और धीरे-धीरे दुनिया भर में फैल गयी। इस फैलाव में कई पड़ाव आये - पहला उत्तरी अफ़्रीका में, दूसरा मध्य पूर्व में और फिर भिन्न शाखाओं में पूर्व और पश्चिम की ओर। जैसे-जैसे मनुष्य फैले साथ-साथ यह उत्परिवार्तनों का सिलसिला भी जारी रहा। अनुवांशिकी और इतिहास के मिले-जुले अध्ययन से यह पता लगाया जा रहा है के कौन-सा उत्परिवर्तन किस स्थान पर और किस युग में हुआ। इसलिए किसी भी पुरुष के वाए गुण सूत्र का डी॰एन॰ए॰ को देखकर बताया जा सकता है के उसके पुरुष पूर्वज अफ़्रीका से शुरू होकर कहाँ-कहाँ और कब-कब बसे। उदहारण के लिए अगर किसी भारतीय पुरुष का पितृवंश समूह जे२ है तो कहा जा सकता है के भारत से पहले उसके पुरुष पूर्वज मध्य पूर्व और तुर्की के क्षेत्र में रहते थे, क्योंकि पितृवंश समूह जे२ स्वयं पितृवंश समूह जे की शाखा है जो मध्य पूर्व और तुर्की में उत्पन्न हुई। पितृवंश समूह जे स्वयं और पितृवंश समूहों की शाखा है जो पितृवंश समूह ऍफ़ से उत्पन्न हुई हैं। पितृवंश समूह ऍफ़ के बारे में अनुमान है के यह भारत में आरम्भ हुआ, लेकिन इसके पूर्वज पीछे चलकर अफ़्रीका से आये थे। इस प्रक्रिया से पितृवंश समूह जे२ वाले इस भारतीय पुरुष के पुरुष पूर्वजों का इतिहास सामने आता है - के एक लाख साल पहले वे अफ़्रीका में शुरू हुए, फिर भारत आये, फिर उन्होंने पश्चिम का रुख किया और तुर्की के पास जा कर बस गए और फिर भारत लौट आये। देखा गया है के तुर्की और ईरान में आज भी पितृवंश समूह जे२ के बहुत पुरुष हैं। तो यह दावे के साथ कहा जा सकता है के क़रीब २०,००० साल पहले इस भारतीय पुरुष और इन सभी तुर्क, ईरानी और अरब पुरुषों के पिता एक ही थे।
अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
खंडिया गाँव, एतमादपुर (आगरा)
}}
खंडिया एतमादपुर, आगरा, उत्तर प्रदेश स्थित एक गाँव है।
बसत पुर
बसत पुर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
ग्रीष्मकालीन ओलंपिक में बैडमिंटन
सफल राष्ट्रीय टीम
नीचे 2016 ग्रीष्मकालीन ओलंपिक के बाद श्रेणी और देशों के आधार पर दिखाए गए स्वर्ण पदक विजेता हैं। चीन ग्रीष्मकालीन ओलंपिक में सबसे सफल राष्ट्र रहा है। चीन ही एकमात्र ऐसा देश है, जो 2012 के ओलंपिक खेलों में किए गए पदकों के शटआउट को हासिल करने में सफल रहे।
साहसिक ग्रीष्मकालीन ओलंपिक खेलों में बैडमिंटन के समग्र विजेता का मतलब है।
भाग लेने वाले देश
निम्नलिखित देशों ने बैडमिंटन प्रतियोगिता में भाग लिया है। तालिका में संख्या उस वर्ष के ओलंपिक में भेजे गए प्रतियोगियों की संख्या दर्शाती है।
३ का वर्गमूल
३ का वर्गमूल वह धनात्मक वास्तविक संख्या है जिसको स्वयं से गुणा करने पर ३ प्राप्त होता है। ३ के वर्गमूल को \sqrt{3} लिखते हैं।
३ का वर्गमूल एक अपरिमेय संख्या है जिसका मान लगभग १.७३ होता है। दशमलव के बाद ६० अंकों तक इसका शुद्ध मान यह है-
शेषान्त्र
यह लगभग 2.75 मीटर लम्बी व 3.5सेमी चौडी होती है इसकी संरचना कुण्डलीनुमा होती है यह बडी आंत पर जाकर समाप्त होती है
कच्छौला, भनोली तहसील
कच्छौला, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कटेवा
कटेवा राजस्थान, भारत में पायी जाने वाली एक जाट गोत्र है। कटेवा गोत्र के लोग सिंध, पाकिस्तान में भी स्थित है।
बाह्यमार्ग
बाह्यमार्ग या बाइपास (bypass) ऐसी सड़क या राजमार्ग होता है जो किसी शहर, गाँव या अन्य क्षेत्र के अन्दर से जाने कि बजाय मुड़कर उसके बाहरी क्षेत्र से गुज़र जाय। अक्सर शहरों में वाहनों का ट्रैफ़िक भारी होता है और जन व स्थापत्य के कारण परिवहन की गति धीमी होती है। इन अड़चनों से बचने के लिए बाह्यमार्ग बनाए जाते हैं। अक्सर मुख्य मार्ग शहर के भीतर से गुज़रता है जबकि बाह्यमार्ग के प्रयोग से जिन वाहनों को उस शहर में न जाना हो वह बाह्यमार्ग के प्रयोग से तेज़ गति पर अपने गंतव्य की ओर जाते रहते हैं। इसमें शहर को भी लाभ होता है, क्योंकि शोर, प्रदूषण, दुर्घटनाएँ और घनत्व बढ़ाने वाले ट्रैफ़िक का कुछ अंश, शहर के अंदर प्रवेश न कर के, बाहर से ही निकल जाता है।
खैरी गाँव, गुरुआ (गया)
खैरी गुरुआ, गया, बिहार स्थित एक गाँव है।
अमड़ापाड़ा
अमड़ापाड़ा (Amrapara) भारत के झारखण्ड प्रान्त के पाकुड़ ज़िले का एक गाँव है।
मुर्रे ब्राउन (अंपायर)
मरे ब्राउन (जन्म 16 सितंबर 1966) दक्षिण अफ्रीका के क्रिकेट अंपायर हैं। वह सनफॉइल सीरीज टूर्नामेंट में मैचों में खड़े हुए हैं। वह प्रथम श्रेणी मैचों के लिए क्रिकेट दक्षिण अफ्रीका के अंपायर पैनल का हिस्सा हैं।
कोशिका लाइन
कोशिका लाइन प्राथमिक कोशिकाओं के उप-संवर्धन से प्राप्त संवर्धन, कोशिका लाइन या सेल लाइन कहलाती है।
प्रकार
यह दो प्रकार की हो सकतीं हैं:
परिमित कोशिका लाइन
जो सामान्य कोशिका से प्राप्त होतीं हैं, तथा सीमित आयु की होतीं हैं। इन्हें फाइनाइट सेल लाइन भी कहते हैं।
सतत कोशिका लाइन
जो अर्बुदी कोशिका या मैलिग्नैंट सेल के संवर्धन से प्राप्त होतीं हैं। इन्हें कंटीन्युअस सेल लाइन भी कहतेहैं। ये सदैव जीवित रह सकतीं हैं।
वाई गुण सूत्र
वाई गुण सूत्र किसी भी स्तनधारी श्रेणी के जानवर (जिसमें मनुष्य भी शामिल हैं) में लिंग की पहचान देने वाला एक गुण सूत्र है। इन जीवों में केवल ऐसे दो लिंग-भेद करने वाले गुण सूत्र होते हैं - एक्स गुण सूत्र और वाई गुण सूत्र। इनका नाम अंग्रेज़ी के "X" और "Y" अक्षरों पर पड़ा है क्योंकि इनके आकार उनसे मिलते-जुलते हैं। नरों में एक वाई और एक एक्स गुण सूत्र होता है, जबकि मादाओं में दो एक्स गुण सूत्र होते हैं। साधारण तौर पर किसी भी पिता का यह इकलौता वाई गुण सूत्र बिना किसी बदलाव के उसके पुत्रों में जाता है। इसलिए वाई गुण सूत्र के अध्ययन से किसी भी पुरुष के पितृवंश समूह का पता लगाया जा सकता है। वाई गुण सूत्र पर एक एस॰आर॰वाई॰ (SRY) नाम की जीन मौजूद होती है जो नर की विकास-आयु में शरीर को अंडकोषों को विकसित करने का आदेश देती है।
संगीता आज़ाद
संगीता आज़ाद एक भारतीय राजनीतिज्ञ तथा वर्तमान में उत्तर प्रदेश के लालगंज से लोकसभा सांसद हैं। वे बहुजन समाज पार्टी की राजनेत्री हैं।